Augi
Augi, augu valsts ir viena no dzīvo organismu valstīm. Pazīstamākie augi ir koki, lakstaugi, krūmi, stiebrzāles, papardes un sūnas. Svarīgākās īpašības, ar kurām augi atšķiras no citiem organismiem ir spēja baroties autotrofi, t.i. spēja sintezēt visas eksistencei nepieciešamās organiskās vielas no neorganiskajām, balstoties uz Saules gaismas enerģijas izmantošanu, kā arī augi ir ar cietiem šūnapvalkiem, kas izveidoti pārsvarā no celulozes. Augi veic fotosintēzes procesu, kura rezultātā top sintezēta gandrīz visa biosfērai nepieciešamā organisko vielu biomasa, kā arī uzturēts dzīvībai nepieciešamais atmosfēras ķīmiskais sastāvs. Augi ir primārais pārtikas un enerģijas avots gandrīz visām pārējām dzīvības formām uz Zemes. Daži augi izmanto arī heterotrofo barošanos (saprofīti un parazīti). Ir zināmas apmēram 300 000 uz Zemes dzīvojošu augu sugas.
Klasifikācija
Valsts Augi (Plantae):
apakšvalsts Pirmsvasas augi (Bryophyte)
nodalījums Atoceroti (Anthocerotophyta)
nodalījums Lapu sūnas (Bryophyta)
nodalījums Aknu sūnas (Marchantiophyta)
apakšvalsts Sporaugi (Pteridophytes)
nodalījums Staipekņi (Lycopodiophyta)
nodalījums Paparžaugi (Pteridophyta)
apakšvalsts Sēklaugi (Spermatophytes)
nodalījums Sēklpapardes (Pteridospermatophyta)
nodalījums Kailsēkļi (Pinophyta)
nodalījums Cikadejas (Cycadophyta)
nodalījums Ginki (Ginkgophyta)
nodalījums Gneti (Gnetophyta)
nodalījums Segsēkļi (Magnoliophyta)
Paparžaugi
Paparžaugu nodalījums (Pteridophyta) mērenajā joslā pārstāvēts vienīgi ar lakstaugiem, tropu joslā — arī ar kokveida papardēm. Latvijā bieži sastopama paparžu suga ir parastā paparde jeb ērgļpaparde (Pteridium aquilinum).
Pie paparžaugiem pieder senākie no zināmajiem sauszemes augiem - psilofīti jeb pirmie sauszemes augi. Lielu daudzveidību paparžaugi sasniedza karbona periodā, pirmo reizi parādoties kokveida formā. Paleozoja ēras beigās vairākums paparžaugu izzuda. Paparžaugiem ir īstas saknes un vadaudu sistēma. Koksne pilda arī balstaudu funkciju. 
Klasifikācija
Nodalījums Paparžaugi (Pteridophyta):
klase Milzu paparžu klase (Marattiopsida)
kārta Milzu paparžu kārta (Marattiales)
klase Paparžu klase (Pteridopsida)
kārta Heterosporo paparžaugu kārta (Salviniales)
kārta Kokveida paparžu kārta (Cyatheales)
kārta Paparžu kārta (Polypodiales)
kārta Plēkšņpaparžu kārta (Hymenophyllales)
kārta Skarupaparžu kārta (Osmundales)
kārta Schizaeales
kārta Tropu paparžu kārta (Gleicheniales)
apakšnodalījums Kosveidīgie (Equisetophyta)
klase Kosu klase (Equisetopsida)
kārta Kosu kārta (Equisetales)
apakšnodalījums Psiloti (Psilotophyta)
klase Psilotu klase (Psilotopsida)
kārta Čūskmēlīšu kārta (Ophioglossales)
kārta Psilotu kārta (Psilotales)

